„ Héðan í frá verð ég klárari en þeir klárustu og snjallari en þeir snjöllustu “ voru orðin sem glumdu í huga hins 12 ára skópússara frá Glasgow á leið sinni yfir Atlantshafið í leit að lukku . Þegar skip Jóakims lagði loksins að höfn í Ameríku hélt hann beint tilKlondike , þar sem hann vann dag og nótt . Einn daginn datt hann í lukkupottinn og nældi sér í gullklump á stærð við gæsaegg . Aðeins ári seinna , eftir klókar fjárfestingar og mikla vinnu , hafði Jóakim unnið sér inn sína fyrstu milljón ( rúmlega 22 milljónir á verðlagi dagsins í dag ) . En ein kúla var ekki nóg fyrir Jóakim , honum langaði að sitja við sama borð og samtímamaður og samlandi sinn hann AndrewCarnegie . Því stritaði og sparaði Jóakim allt sitt líf , og þrátt fyrir mikið mótlæti – frá óprúttnum bófum og nornum – þá tókst Jóakim að taka fram úr herra Carnegie og í dag er hann ríkasta öndin í Andabæ . Og jafnvel í heiminum . Ef litið er á peningageyminn hans Jóakims fer það ekki á milli mála að hann er vellauðugur og pottþétt er að hann tilheyri hinu eina prósenti Andabæjar . En þær upplýsingar voru ekki nóg fyrir þrítugan bróður minn sem spurði mig um daginn „ hvort ég gæti reiknað hversu mikinn pening Jóakim á í peningageyminum sínum “ . Ég svaraði honum að sjálfsögðu játandi og getur hann sem og landsmenn allir nú séð svar mitt hér að neðan . Auglýsing Hvað vitum við um auðæfi Jóakims ? Að mér vitandi eru til í það minnsta þrjár skriflegar heimildir um ríkidæmi Jóakims . Sú fyrsta heldur því fram að Jóakim eigi rúmlega eina múltíplújilljón . Önnur heimild , sem vitnar í bókarann hans , heldur því fram að hann eigi rúmlega 600 tilljónir og í bókinni Líf og Dagar Jóakims Aðalandar er því haldið fram að hann fimm múltíplújilljónir . Þó svo að þetta séu vissulega góðar vísbendingar er einn hængur á . Þessar tölur eru ekki tölur ( það eru þó til allskonar útfærslur af tilljón , eins og til dæmisQuintilljón ) . Einnig eru sérfræðingar um hagkerfi Andarbæjar ekki á öllu sammála um hvar Jóakim geymir ljónshlut auðæfa sinna . Sumir vilja halda því fram að hann haldi úti flóknu neti skúffufyrirtækja út um allan heim . Aðrir vilja meina að þorri eigna hans sé geymdur í formi skildinga og seðla í peningageyminum þar sem hinn 151 árs gamli Jóakim heldur sér í formi með því að synda , bókstaflega , í þeim . Þar sem engar góðar upplýsingar eru til um eignir Jóakims fyrir utan það sem hann geymir í geyminum , þá til einföldunar ætla ég að meta verðmætið í peningageyminum og kalla það auðæfi Jóakims . Nú bý ég ekki svo vel að geta talið verðmætin , pening fyrir pening . Einnig þekki ég engan í Andabæ , og þó það sé þekkt staðreynd að Andabær sé staðsettur íCalistoa sýslu á vesturströnd Bandaríkjanna , þá hefur mér ekki tekist að finna hann á korti . En , það þýðir ekkert að deyja ráðalaus . Í Don Rosa sögunni „ peningageymirinn “ frá árinu 2001 , segir frá einni af ránsferðum Bjarnabófana og hvernig þeir , á eftirminnilegan hátt , festast inn í geyminum . Bjarnabófarnir finna teikningar af geyminum og þar kemur fram að geymirinn sé 37 metrar á breidd og lengd og 39 metrar á hæð . Í sögunni kemur þó ekki fram hversu mikill hluti geymisins er notað undir peninga . En samkvæmt myndinni að ofan , er dýptin um það bil 90 fet ( 27 metrar ) . Einnig ef hönnun geymisins er skoðuð kemur tvennt í ljós : ( 1 ) Mestallur , en ekki allur , geymirinn notaður undir peninga ; og ( 2 ) veggirnir eru nokkuð þykkir . Með þessar upplýsingar að vopni hef ég því reiknað það út að um það bil 4,000 rúmmetrar séu ekki nýttir undir peningageymslu , sem þýðir að um það bil 33 þúsund rúmmetrar eru notaðir undir peninga . Með þessar upplýsingar og upplýsingar um rúmmál skildinga og seðla er ég nánast tilbúinn til þess að reikna verðmætin í tanknum . En fyrst þurfum við að leysa tvö önnur vandamál . Í fyrsta lagi þurfum við að finna út úr því , hvaða hlutfall peninga í geyminum eru seðlar og hvaða hlutfall eru skildingar . Ef myndgögn úr gömlum blöðum og af netinu er skoðuð er það nokkuð skýrt að mikill meirihluti peninga í tanknum eru í formi skildinga , og er það mitt mat að í mesta lagi sé um 1 - 2% af öllum peningum í tankinum í formi seðla . Því næst þurfum við að reyna að meta í hvaða einingum ( cent / dime / dollurum ) þessir skildingar eru og þar sem skildingar eru hringlóttir , þarf einnig að reikna með ónotuðu plássi ( lofti ) á milli skildinganna . En myndirnar að ofan hjálpa okkur við það að finna út úr því í hvaða einingum skildingar Jóakims eru . Eins og sjá má er nánast allur tankurinn fullur af gulllituðum skildingum og þar sem einu gulllituðu skildingarnir í bandaríkjunum eru dollarar þá getum við gefið okkur það að þorri auðæfa Jóakims sé í formi dollara skildinga . Hvað varðar loftið og hlutfall þess í tankinum , þá getum við leitað aðstoðar úr hringjapökkunarfræði ( e. circlepacking ) . Þar kemur fram að ef jafnstórum hringjum er raðað á eins skilvirkan hátt og hægt er , þá kæmi loft til með að fylla tæplega 10% af geyminum . 10% er því lágmarkið . En þegar myndirnar að ofan eru skoðaðar , þá sést það að skildingunum er ekki fullkomlega vel staflað upp . Því ætla ég að gefa mér það að í það minnsta sé um 15% af plássinu „ sóað “ undir loft . Komum okkur að efninu : hversu mikla peninga á Jóakim Aðalönd ? Þar sem þessir útreikningar eru ónákvæm vísindi , þá er öruggara að reikna nokkrar sviðsmyndir . Í þeirri fyrstu reikna ég hversu ríkur Jóakim er ef skildingarnir í geyminum eru allir í jöfnum hlutföllum ( 13,9% dollarar , 13,9% cent , osfv. ) . Í Annari sviðsmyndinni reikna ég svo hversu ríkur hann er ef meirihluti ( 51% ) af skildingunum í geyminum eru dollarar . Að lokum í þriðju sviðsmyndinni reikna ég svo verðmæti innihalds geymisins ef allir peningarnir eru dollara ( að mestum líkindum er rétta svarið einhvers staðar á milli sviðsmyndar 2 og 3 ) . Á þessum forsendum og samkvæmt mínum útreikningum á Jóakim í minnsta lagi um það bil 2.000 milljarða króna ( 27 milljarða Bandaríkjadala ) . Og í mest lagi á hann 3.599 milljarða ( 48.7 biljarða Bandaríkjadala ) sem hann geymir í tankinum sínum . Sem þýðir það að öllum líkindum eru verðmæti innihalds peningageymis Jóakims meiri en við Íslendingar sköpuðu samanlagt árið 2016 ( mælt sem vergur landsframleiðslu ) . En þó svo að Jóakim hafi loksins fengið sæti við borð Carnegie , þá kemst hann þó ekki nálægt BillGates , sem er í minnsta lagi tvisvar sinnum ríkari en Jóakim . Þá vitum við það . Kjarninn er vettvangur umræðu og á nýliðnu ári voru 539 skoðanagreinar birtar , stærstur hluti þeirra aðsendar greinar . Okkar tryggð er aðeins við lesendur . Við erum skuldbundin ykkur og værum þakklát ef þið vilduð vera með í að gera Kjarnann enn sterkari .